google/wiki40b huggingface dataset:
Søstrene Eikaas

Søstrene Eikaas er en norsk musikkgruppe som består av søstene Kikki, Berit, Hege og Linda. Søsterbandet ga ut sin første plate i 2004.
Muhamed Bešić

Landslaget

Han ble tatt ut til Fotball-VM 2014 i Brasil , der laget røk ut i gruppespillet.
Vår Frue av tårene

Vår Frue av tårene (Madonna del Pianto) er en tittel på jomfru Maria og en minnedag som markeres den 24. januar i den katolske kirkes kalender. Denne og de to andre lignende titlene «Den smertefulle mor» og «Marias syv smerter» viser til smertefulle hendelser i hennes liv.

Bakgrunn

Den 10. januar 1546 slåss to unge menn med kniv i en gate utenfor en kirke i Roma. Ut mot gaten hang det et maleri av jomfru Maria. Den ene mannen ropte på nåde i jomfru Maria sitt navn, og da den andre la fra seg kniven sin benyttet den første sjansen og drepte ham. På mirakuløst vis begynte da maleriet av Maria å gråte ekte tårer. Maleriet ble flyttet inn i kirken, som senere ble bygget om for å huse ikonet.
Dolphin-klassen

Finansiering

De to første båtene var en gave fra Forbundsrepublikken Tyskland til Israel, mens Tyskland betalte halvparten av den tredje båten. For de senere to båtene bestilt i 2005 og den sjette i 2006, finansierte Tyskland ca. en tredel av kjøpesummen. Den femte og sjette båten leveres i henholdsvis 2012 og 2013.
Grøtnesdalen

Grøtnesdalen er ei bygd på Reinøya i Karlsøy kommune i Troms. Den ligger ved Grøtsundet, lengst sørøst på Reinøya. Grøtnesdalen er endepunkt for Fv301.
Vokalise (Rakhmaninov)

Vokalise, op. 34 nr. 14, er en sang komponert av Sergej Rakhmaninov, utgitt i 1912. Vokalisen er en del av en samling kalt Fjorten sanger, med opusnummer 34. Sangen ble dedikert til sopranen Antonina Nezhdanova.

Form

Sangen er spesiell ved at den er skrevet for en ordløs stemme (enten sopran eller tenor). Ingen tekst blir framført, men solisten følger i stedet melodien ved hjelp av en selvvalgt vokal.
Boris Johnsons regjering

Boris Johnsons regjering er Storbritannias regjering og ledes av Boris Johnson som regjeringssjef. Han ble utnevnt til Storbritannias statsminister og First Lord of the Treasury av dronning Elisabeth II 24. juli 2019.
Regjeringen har parlamentarisk støtte fra Det konservative parti og Democratic Unionist Party. Den tok over etter Theresa Mays regjering etter at statsminister Theresa May trakk seg som følge av at hun mislyktes med å få parlamentarisk støtte for brexit-avtalen hennes regjering hadde fremforhandlet med Den europeiske union (EU).
Regjeringen mistet sitt knappe flertall i Underhuset 3. september 2019 etter at representanten fra Bracknell, Phillip Lee, meldte overgang fra Det konservative parti til Liberaldemokratene. Samme dag gikk regjeringen på et nederlag i Underhuset, da opposisjonens forslag om å behandle et lovforslag mot å gå ut av EU uten en handelsavtale fikk flertall, ved hjelp av 21 av Det konservative parti sine medlemmer. Dette var den første voteringen i Underhuset i Johnsons regjeringstid.

Kabinett

Kabinettet er den innerste gruppen av ledende ministre som er kollektivt ansvarlige overfor Parlamentet for regjeringens beslutninger.
Sajid Javid er finansminister i regjeringen, og Priti Patel er innenriksminister og Dominic Raab er utenriksminister. Stephen Barclay er minister for uttreden fra EU og Michael Gove er kansler for hertugdømmet Lancaster. Ben Wallace er forsvarsminister, Liz Truss er internasjonal handelsminister og Matt Hancock er helse- og sosialminister. Theresa Villiers er miljøminister, Gavin Williamson er utdanningsminister, Nicky Morgan er kulturminister og Andrea Leadsom er næringsminister.
Robert Jenrick er hus- og lokalsamfunnsminister, Robert Buckland er justisminister, Alok Sharma er internasjonal utviklingsminister, Grant Shapps er transportminister, Alun Cairns er minister for Wales, Alister Jack er minister for Skottland og Julian Smith minister for Nord-Irland. Arbeids- og pensjonsminister Amber Rudd trakk seg 7. september i protest mot regjeringens håndtering av Brexit.

Andre regjeringsmedlemmer

Dominic Cummings, som var kampanjedirektør i Vote Leave foran folkeavstemningen om brexit, er spesialrådgiver til Boris Johnson.
Jacob Rees-Mogg er leder av Underhuset, mens Geoffrey Cox er Attorney General for England and Wales. De er ikke medlem av Kabinettet, men deltar i kabinettmøter.
Munira Mirza er politisk rådgiver.
On the Beach at Bali-Bali

«On the Beach at Bali-Bali» er en amerikansk sang, skrevet  av Al Sherman, Abner Silver og Jack Maskill i 1935. Den ble spilt inn på plate av blant annet Henry «Red» Allen. I 1937 var «On the Beach at Bali-Bali» med i Brødrene Marx-filmen Sensasjon på veddeløpsbanen (A Day at the Races), hvor Chico Marx spilte den på piano.

Tittelens historie

Originaltittelen var «On a Street in Baden Baden», men opphavspersonene innså snart at Baden-Baden lå i Tyskland. Fordi den tyske diktatoren Adolf Hitler truet verdensfreden, forandret de street til beach og byen Baden Baden ble til den tropiske (om enn fiktive) øya Bali-Bali. Forleggere kommenterte at det i virkeligheten ikke var noe sted kalt Bali-Bali og insisterte på at navnet skulle bli redusert til ett Bali.
Opphavspersonene nektet imidlertid å forandre navnet ytterligere og fant til slutt et hjem for deres sang, med det nye navnet intakt, hos forlagshuset Jo Morris Co. Inc, i 1619 Broadway, New York City.

Norsk versjon

Peter Coob (Jens Book-Jenssen) har skrevet norsk tekst.
Songdalen

Natur og geografi

Denne delen av Agder tilhører det svekonorvegiske grunnfjellsskjoldet, og består av to geologiske hovedformasjoner av proterozoiske bergarter som er dannet under de gotiske og senere svekonorvegiske fjellkjedefoldingene, med sterk metamorfose under den sistnevnte. Et underlag av 1 600 - 1 450 millioner år gammel skifer, kvartsitt, marmor og amfibolitt med noe hornblendegneis, og ovenpå dette sure overflatestrukturer av både granitt og granodioritt (henholdsvis 1 250 - 1 000 mill år gammelt, og stedvis 1 550 - 1 480 millioner år gammelt). De yngste svekonorvegiske dannelsene bevitnes av større formasjoner av granitt. Det er også noe ganger av gabbro og dioritt, sjeldnere eklogitt. Den kaledonske fjellkjedefoldingen nådde ikke ned hit. Forkastningene går i sørvest-nordøst retning.
Endemorenen fra siste istid løper gjennom øvre del av kommunen.
Havsåsknuten med 414,2 moh. er oppgitt som høyeste punkt i kommunen. Rinnan, en ås som ligger litt lenger nord, er en meter lavere (413,2 moh.).

Historikk

Dagens kommune ble etablert i 1964 da Greipstad, Finsland og en liten del av Øvrebø kommuner ble slått sammen til Songdalen kommune. Greipstadnavnet er dokumentert tilbake til 1344. Gjennom middelalderen var Greipstad ei lita bygd med 34 bruk. Greipstad ble egen kommune i 1913 etter deling fra Søgne kommune.
De eldre kommunale arkivkildene for kommunen (og de tidligere kommunene) finnes i dag hos Interkommunalt arkiv i Vest-Agder IKS (IKAVA). Dette inkluderer protokoller fra for eksempel kommunestyre, formannskap, fattigstyre, skolestyre og arkiver med blant annet personopplysninger i form av klientarkiver, skatteprotokoller, men også skoleprotokoller.

Galt navn?

Navnet Songdalen er en bevisst forvanskning fra departementets side, begått i 1964. Navnet burde ifølge Sylfest Lomheim være Sogndalen. Årsaken til at byråkrater byttet om på to bokstaver, var at man ønsket å unngå forveksling med kommunen Sogndal i Sogn og Fjordane.

Næringsliv

Sørlandschips produseres i Songdalen, og selv om produktnavnet skulle tilsi noe annet, selges produktet over hele landet.
Netthandelen har hele sitt hovedkontor og lageranlegg ved Mjåvann Industripark som ligger i kommunen.
Domenico Montagnana

Biografi

Montagnana ble født i Lendinara i Italia i 1685, og startet med bygging av strykeinstrumenter i Venezia i 1701. Alt i 1711 drev han her sitt eget instrumentverksted i Calle degli Stagneri i byen. I 1730 utviklet han sitt særegne fiolindesign, men det er først og fremst hans celli som har sikret hans ettermæle som instrumentmaker.
Juliana Koo

Bakgrunn

Juliana Koo ble født til en velstående familie med gode kontakter innen forretningslivet og politikken. Hennes far var Yan Zijun (1872–1931), hvis bestefar var den bildende kunstner Yan Xinhou (1838–1907). Som 14-åring begynte hun på den lokale Keen School og fortsatte senere på Fudan-universitetet i Shanghai. Hun var den gang kjent under tilnavnet «frøken 84»; fra skiltet på bilen som bragte til og fra universitetet. Hun var en av de første kvinner som tok eksamen ved Fudan.

Diplomathustru

I 1929 giftet hun seg med den rundt fem år eldre Yang Guangsheng, også kalt Clarence Kuangson Young; en kinesisk diplomat som i 1938 ble generalkonsul i Manila. Der skal hun ha vært av stor betydning for sin mann som samlet inn pengestøtte til Kinas kamp mot japanerne. Da Manila i 1942 ble erobret av japanerne under annen verdenskrig, ble hun tatt til fange sammen med ektemannen og noen andre konsulatansatte. Japanerne fordrev henne fra familiens hus og hun flyttet med sine døtre til en gammel villa i Manila. Hun støttet derfra mange enker og deres barn. Først etter at amerikanske styrker i 1945 inntok Filippinene fikk hun vite at ektemannen var blitt drept etter at han ble arrestert, fordi han ikke ville forråde sitt hjemland.

Diplomat

Etter krigsslutt dro hun med tre døtre til New York City. Der ble hun en av de første medlemmer av Protocol and Liaison Service i De Forente Nasjoner. Hun ble etter en tid leder for avdelingen. Hun medvirket til at mange kinesere fikk emigrere til USA.
I alt arbeidet hun i over et tiår for FN i New York City og var den første kvinnelige diplomat i organisasjonens historie. I 1952 traff hun den nesten 20 år eldre Wellington Koo, og de giftet seg i september 1959. Hun var hans fjerde hustru.  Hun hadde da stort sett trukket seg tilbake fra det offentlige liv, og fulgte mannen som ble dommer i Den internasjonale domstol in Den Haag. Da han ble pensjonist flyttet de til New York City. 
Ie 2015 publiserte hun sin selvbiografi: 109 Springtimes: My Story (det var da hennes alder). Den 26. september ble hun en såkalt supercentenarian, idet hun fylte 110 år. Hun tilskrev sitt lange liv sitt konsum av foie gras, oksekjøtt, svinemage og mye smør, og advarte mot turnøvelser og overdrevent inntak av grønnsaker. 
Da hun døde 24. mai 2017 i en alder av 111 år etterlot hun seg døtrene Genevieve og Shirley Young, syv barnebarn, 18 oldebarn og to tippoldebarn, og en slektningeskare på ca 200 personer. Henbgnes tredje datter Frances Young døde før henne.
Sertolovo

Sertolovo (russisk: Се́ртолово, finsk: Sierattala) er en by i Leningrad oblast i Russland. Den ligger rundt 20 km nord for St. Petersburg. Innbyggertall: 38 444 (folketelling 2002).
Byen ble grunnlagt i 1936 på stedet til en tidligere bosetning av ingriske finner, som innbyggerne hadde blitt deportert fra. Status som bymessig bosetning ble gitt i 1977, og bystatus i 1999.
Reflex (kor)

Reflex er et norsk gospelkor. Koret ble startet i Oslo Østre Frikirke omkring 1977 under ledelse av Martin Alfsen. Koret har gjort en rekke plateinnspillinger.
Rongøyna

Natur

Breivikmarka myrområde er et ganske stort myrområde uten inngrep, mellom Breiviki og Rongaloptet/Ormhilleren på Rongøyna. Tjern i nordvestre delen av lokaliteten med forekomst av den sjeldne buntsivaks.
Rongaloptet kystlyngheiområde med rikt innslag av purpurlyng. Avgrensa i nord av Rongaloptet, som i seg selv har element av berg med tilhørende flora, i vest/nordvest av gangveg til Ormhilleren friluftsområde, mot øst av sig/myrdrag mot Rongesundbrua og i sør av Ormhilleren/Insta Glosviki. Særlig i sør- og vestvende, tørre hellinger på berg med tynt jorddekke finner en innslag av purpurlyng, avbrutt av våtere myrdrag. Som ellers i lyngheiområdene i Øygarden er vegetasjonen avbrutt av nakne knauser og berg. Området er truet av gjengroing av buskfuru. På grunn av gjengroinga av lyngheiene har områder med dominans/betydelig innslag av purpurlyng etterhvert blitt sjeldnere i Øygarden.
Bordtennis under Stillehavslekene 2003

Bordtennis under Stillehavslekene  2003. Bordtennis var en av flere sporter som var med i de tolvte stillehavslekene som ble arrangert i Suva på Fiji i perioden 28. juni til 12. juli 2003. Det var tolvte gangen som bordtennis var med på programmet under stillehavslekene. Det var sju turneringer, single-, double- og lag for både menn og kvinner og en mixeddoubleturnering. Alle tapende semifinalister fikk bronsemedaljer. Ny-Caledonia ble beste nasjon med fire gullmedaljer foran Tahiti med to.
Tomas Northug

Idrettskarriere

Northug ble i 2009 tatt ut til å representere Norge i juniorverdensmesterskapet (Junior-VM) som ble arrangert i Praz de Lys Sommand i Frankrike i perioden 1.-6. februar 2009. Tommas Northug ble tatt ut til å gå både 10 km fristil, sprint klassisk (1,5 km), 20 km fellesstart med skibytte og 4x5 km stafett. Best gikk det på stafetten, der det ble bronse. Han fikk 9.-plass på sprinten, 10.-plass på 10 km og 13.-plass på 20 km. 
I januar 2010 kom det definitive gjennombruddet da Northug ble juniorverdensmester i sprint i Hinterzarten i Tyskland foran en annen nordmann, Pål Golberg. I tillegg fikk han gull på 4 x 5 km stafett, sammen Didrik Tønseth, Pål Golberg og Finn-Hågen Krogh.
Som følge av gullet i junior-VM fikk Northug sjansen til å prøve seg i verdenscupen da det ble arrangert prøve-VM i Oslo i mars 2010.
Northug vant Skandinavisk Cup 2012/13 og var dermed sikret deltakelse i rennene i verdenscupen i langrenn 2013/14 fram til jul 2013. Han deltok også ved U23-VM på ski 2013 i Liberec i Tsjekkia. Der ble han slått ut i semifinalen på sprinten, og endte på 11.-plass. 
I januar deltok han ved Ski-NM 2014. I NM del 1 på Lillehammer vant han gull på 3 x 10 km stafett sammen med John Kristian Dahl og Petter Northug. På sprinten endte han på 5.-plass i løpet, og 4.-plass i NM, siden britiske Andrew Musgrave vant selve løpet. I NM del 2 på Vågå i mars fikk han bronse på lagsprinten, sammen med storebror Petter. 
Den 17. januar 2015 vant han sin første verdenscupseier, da han vant sprinten i Otepää i Estland.
I Ski-VM 2015 deltok han i sprint, og gikk seg fram til finalen etter tredje beste tid i prologen, førsteplass i sin kvartfinale og andreplass i sin semifinale. I finalen kom han sist i mål, og kom dermed på 6.-plass.
Punktgrasfly

Utseende

Et middelsstort (vingespenn 30 – 38 mm), lyst gulbrunt eller rødbrunt nattfly. Forvingen har hvite årer. Arten kjennes lettest på at det noe utenfor midten på forvingen er en skrå rad av små, grå flekker. Ellers er det ingen tegninger. Bakvingen er silkeaktig gråhvit, mørkere ved bakkanten. Larven er brunlig.

Levevis

Arten finnes der det vokser takrør (Phragmites australis), som er larvenes næringsplante. De skjuler seg inne i stråene om dagen og forpupper seg også der. De voksne sommerfuglene flyr i mai – juli og kommer gjerne til lys.

Utbredelse

Den er utbredt i Europa, unntatt lengst i nord. I Norge er den sjelden og bare funnet langs sørkysten vestover til Vest-Agder.
Værnes-ulykken

Hendelsesforløp

Flyet fikk under innflyging beskjed om å kontakte SAS. En slik kontakt mellom fly og flyselskap under innflyging strider for øvrig mot forskriftene. Kapteinen var kommet til punkt syv på sjekklisten for innflyging da han ble avbrutt. Etter en 23 sekunders samtale med SAS, samt videreformidling av beskjeden til en flyvertinne, hadde kapteinen tilsynelatende glemt hvor han var i sjekklisten. Punkt ni på sjekklisten var armering av spoilerne. Når hjulene treffer bakken under landing, skal spoilere på oversiden av vingene («bremseklaffer», «ground spoilers», «lift dumper») automatisk sprette ut, slik at vingene mister løfteevnen.
Like før landing på rullebane R27 la andrepiloten merke til at håndtaket fortsatt stod i avposisjon, og utbrøt: «Spoilers!».  Kapteinen grep instinktivt håndtaket, skrudde på spoilers, skjønte umiddelbart at han gjorde noe han ikke skulle ha gjort og skrudde dem av igjen, med det resultat av at flyet falt 30 meter og traff hardt i bakken, for deretter å sprette opp igjen i luften.  
Landingen ble avbrutt og etterfulgt av et nytt forsøk ved at det fløy rundt Værnes og startet innflygingen forfra igjen. Det andre forsøket på landing foregikk uten problemer, men det ble rett etter landing oppdaget store skader på flyet. Blant annet var motorene blitt vridd henholdsvis 15 og 30 grader, mens APU–enheten var trykket halvveis opp i halefinnen.

Etterspill

Kapteinen ble i Høyesterett dømt som eneansvarlig for ulykken. Det har vært spekulert i at ansvar også burde vært lempet på trafikkontrollen, som avbrøt kapteinen under sjekklisten.  Sant nok har kapteinen medansvar i å avfeie en slik forespørsel – men i praksis har trafikkontrollens ordrer forrang fremfor reglementer.  Kapittel 3a i straffeloven ble lagt til i 1991, og sier at også foretak kan holdes strafferettslig ansvarlig.  Ettersom nesten enhver kaptein ville ha handlet likedan (avbrutt sjekklisten på bakgrunn av henvendelsen fra trafikkontrollen), ville man i dag antageligvis ha gitt foretaksstraff.
Grunnkretser i Hornindal kommune

Grunnkretser i Hornindal kommune er delområder og grunnkretser som seksjonerer Hornindal kommune, Sogn og Fjordane, for folketellingsformål og lignende. I noen tilfeller sammenfaller de med kirkesogn, med valgkretser og med nåværende eller tidligere skolekretser.
Into the Blue

Into the Blue er en amerikansk eventyr- og actionfilm fra 2005, regissert av John Stockwell.
Into the Blue er løst basert på filmen Dypet fra 1977.
Stokke prestegård

Stokke prestegård ligger like sør for Stokke kirke, på den andre siden av Kirkeveien.
Hovedbygningen (våningshuset) er et toetasjes laftebygg med stående panel og saltak. Den ble oppført litt over midten av 1700-tallet i Gerhard Winges sognepresttid. På nordøstsiden er en enetasjes sidefløy — eller et hus oppført inntil hovedbygningen, om man vil. Hovedbygning med sidefløy ble fredet av Riksantikvaren i 1991.
Supergranulasjon

Supergranulasjon er et spesielt mønster av konveksjonsceller på solens overflate. Fenomenet ble oppdaget i 1950-årene av A.B. Hart ved målinger av Dopplerhastighet som viste horisontale strømmer i fotosfæren (strømningshastighet på ca. 300–500 m/s, en tiendel av det i de mindre granulasjonene). Senere arbeider fra 1960-årene av Leighton, Noyes og Simon etablerte en typisk størrelse på ca. 30 000 km for supergranulasjoner med en levetid på ca. 24 timer.
Leptinopterus

Utseende

Middelsstore til store (18-43 millimeter), avlange, brunlige hjortebiller. Hannenes kjever er svært forlengede, tynne og rette, med kraftige tenner på innsiden.
Som vanlig hos hjortebiller er hunnene mindre og mangler hannenes forlengede kjever.
Kroppen er nokså matt, dekkvingene kan være gulbrune.

Levevis

Larvene utvikler seg i råtne trestammer.

Utbredelse

Familien er utbredt i det østlige Sør-Amerika, de aller fleste av artene er beskrevet fra Brasil, men noen forekommer også i Guyana og Argentina.
Infogrames

Opprinnelse

Grunnleggerne ville kalle selskapet Zboub Système men ble frarådet av å gjøre det av juridiske rådgivere. Ifølge Bonnell brukte de et dataprogram som blandet ord for å finne et navn. Et av de ordene var «Infogramme», en blanding av de franske ordene «informatique» (informasjonsteknologi) og «programme» (et dataprogram). De forandret litt på det og kom frem til «Infogrames».
Selskapets logo er et beltedyr («tatou» på fransk), som ble valgt da selskapet flyttet til Villeurbanne. Bonnell sa at denne dinosauren er deres symbol. Den har alltid overlevd miljøforandringer, fra tiningen av isbreer til de verste hetebølger.
I slutten av 1980-årene var Infogrames kjent for sine franske videospill med ofte originale spillideer og humoristisk innhold. De hadde kjøpt spillrettighetene til flere populære fransk-belgiske tegneserier, som Tintin, Asterix og Les Tuniques Bleues.
Fra 2001 til 2004 hadde Infogrames rettighetene til Civilization, og utgav Civilization III.
Pseudancylistes

Levevis

Larvene lever i død ved.

Utbredelse

Arten er bare kjent fra Madagaskar.
Lyngdal Cup

Lyngdal Cup er en fotballturnering for gutter og jenter i alderen 10, 11, 12, 13 og 14 år. Turneringen arrangeres av Lyngdal Idrettslag den første helgen i august, og alle kampene avvikles på Lyngdal Stadion. Turneringen er åpen for alle, men det er i all hovedsak lag fra Vest-Agder og Rogaland som deltar.
Turneringen ble avholdt første gang i 1981, og har siden da vokst fra 16 lag til rundt 200 lag. Tall fra 25-årsmarkeringen viste et totalt overskudd siden oppstarten på rundt 11 millioner kroner. Overskuddet har bidratt til å bygge og vedlikeholde Lyngdal Stadion, et idrettsanlegg som Ivar Hoff under et besøk i Lyngdal beskrev som «Norges fineste breddeidrettsanlegg».

Turneringsplan

Det spilles 7er-fotball i alle klasser, og hver kamp varer i 2 x 18 minutter.
Sørgekåpe

Utseende

Sørgekåpen har et vingespenn på 62–75 mm. Oversiden på vingene er farget med en veldig mørk rød farge, med en lys gul kant rundt vingene, og et mørkere bånd med blå flekker mellom kanten og den mørke røde innersider. Kjønnene er like, men hunnen er litt større.

Levevis

De fullvoksne individene lever hovedsakelig av sevje og frukt, men tar en sjelden gang nektar.
Sørgekåpene legger egg i klynger rundt grener og kvister som selje, alm, poppel og bjørk, hvor larvene vil spise av trærnes blad.
Larven har svart farge og er piggete med ørsmå hvite flekker, og en rekke av røde flekker langs ryggen. De sprer seg over et større område for å forpuppe seg. Puppen klekker til en fullvoksen sommerfugl, etter 3 uker.
Sørgekåpe overvintrer som fullvoksen og kan derfor ses både om høsten og tidlig om våren. Den er kjent for å vandre mye og dukker relativt ofte opp utenfor sitt normale utbredelsesområde, blant annet er den funnet flere hundre ganger i Storbritannia selv om det ikke er noe som tyder på at den noen gang har hatt bestander der.
Den blir også relativt ofte sett på Vestlandet i Norge selv om det heller ikke her er noe som tyder på at den har stabile bestander.

Utbredelse

Sørgekåpen er utbredt i Nord-Amerika, Europa, Sibir og Japan. I Norge er den ganske vanlig på Sør- og Østlandet, og kun sporadiske funn i resten av Norge. De lever i skogsområder.
Night Life

«Night Life» er en sang skrevet av Lou Gramm og Mick Jones som ble spilt inn og gitt ut på albumet 4 med Foreigner i 1981.
Tina Turner spilte sangen live på sine konserter på begynnelsen av 80-tallet.
Sommer og sønnavind

Sommer og sønnavind er en ungdomsroman av Kjersti Scheen, utgitt i 2006.
Boka har hovedpersonene Sandra, Jim, Johnny, Lars-Erik, Isabell og Sirianna, søsteren til Jim og kjæresten til Johnny, men litt forelska i Lars-Erik.
Hvor vil man være når sommersola skinner og kaprifoliumen dufter og hvite måker stryker lavt over blått hav? På Sørlandet, selvfølgelig. Og akkurat der befinner Sandra seg, men hun er ikke lykkelig for det. Hun gråter i hengekøya. Dessuten står noen og ser på henne om natta når hun sover, men hun vet ikke hvem det er.
Det er andre i denne historien enn Sandra. Det er f.eks. Sirianna som elsker Johnny mens hun er litt forelska i Lars-Erik, som er broren til Isabell, hun tynne, pene med det lange håret. Isabell skulle gjerne hatt Jim (broren til Sirianna), men han er visst opptatt, eller i ferd med å bli det.
Mørk og lyst. Sommerdag og sommernatt.
Men en kveld ligger det en fremmed fiskeskøyte og duver i Lekterrenna. Det er da ting virkelig begynner å skje.